มอซิซิ

มอซิซิ ( ) หรือที่เรียกว่า หยกแอลไบต์ () เป็นรัตนชาติที่พบได้เฉพาะในพม่าตอนเหนือ มีการระบุชนิดเป็นครั้งแรกใน พ.ศ. 2506 โดย เอดูอาร์ท กือเบลิน (Eduard Josef Gübelin) นักอัญมณีวิทยาชาวสวิส และได้รับการตั้งชื่อตามหมู่บ้านใกล้กับที่ซึ่งพบครั้งแรกบริเวณเชิงเทือกเขาหิมาลัยในรัฐกะชีน

โดยทั่วไปแล้ว มอซิซิจะมีสีเขียว โดยมีเส้นสีเขียวเข้มถึงดำเป็นลวดลายที่โดดเด่น ในทางเทคนิคมอซิซิจัดเป็นประเภทหินมากกว่าแร่ ประกอบด้วยแร่ธาตุหลายชนิด รวมทั้งคอสโมคลอร์ (kosmochlor) (หรือเรียกอีกอย่างว่ายูรีไอต์ (ureyite), NaCrSiO), เจไดต์ที่อุดมด้วยโครเมียมในปริมาณสูง และแอลไบต์เฟลด์สปาร์

มอซิซิมีดัชนีหักเหแสงระหว่าง 1.52 ถึง 1.68 และระดับความแข็ง 6 ถึง 7 ตามมาตราโมส (Mohs) มอซิซิมีความถ่วงจำเพาะตั้งแต่ 2.45 ถึง 3.15 ความสะอาด (Clarity) ที่พบในมอซิซิ มีหลากหลายตั้งแต่โปร่งแสงจนถึงขุ่นทึบแสง

 อ้างอิง 

 แหล่งข้อมูลอื่น 



หมวดหมู่:หยก